|  |  |  |
| --- | --- | --- |
| **PRIEMONIŲ NR. 04.3.2-LVPA-V-111 „KATILŲ KEITIMAS NAMŲ ŪKIUOSE“ IR 04.1.1-LVPA-K-112 „BIOKURĄ NAUDOJANČIŲ ŠILUMOS GAMYBOS ĮRENGINIŲ KEITIMAS“**  **ĮGYVENDINIMO PLANO IR JO PAGRINDIMO DERINIMO SU INSTITUCIJOMIS PAŽYMA** | | |
|  | | |
| **Eil. Nr.** | **Pastabos, pasiūlymai** | **Pastabų ir pasiūlymų vertinimas ir komentarai** |
| **Priemonių įgyvendinimo planas** | | |
| **04.3.2-LVPA-V-111 „KATILŲ KEITIMAS NAMŲ ŪKIUOSE“** | | |
| **VŠĮ Lietuvos verslo paramos agentūros 2017 m. gegužės 18 d. raštas Nr. R4-2736(15.1.6)** | | |
|  | 4. Priemonės tikslingumas, tinkamumas ir tęstinumas, atsižvelgiant į vertinimų išvadas.  Neaiškus priemonės tęstinumas. Kas ir kaip jį užtikrins. Laikytume, kad katilo prijungimas yra infrastruktūrinis projektas, todėl tęstinumas turėtų būti užtikrintas. Priešingi atveju, galimas antrinės rinkos formavimas, konkurencijos iškraipymas. Kaip pavyzdį laikytume verslo priemones „Lyderis LT“, „Intelektas LT+“(2007-2013 m.), Regio Invest LT+(2014-2020 m.). Pagal šias priemones buvo/yra finansuota gamybinės ar laboratorinės įrangos įsigijimas, projektų tęstinumo užtikrinimas 3 arba 5 metai, priklausomai nuo įmonės dydžio. | **Į pastabą numatoma atsižvelgti vėlesniuose priemonės rengimo etapuose.**  Detaliai išnagrinėjus Bendrųjų nuostatų reglamento 71 straipsnyje nurodytų reikalavimų taikymą, įgyvendinant šią priemonę, atitinkamos nuostatos dėl projekto tęstinumo, jei paaiškės, kad jos taikytinos, bus įtrauktos į projektų finansavimo sąlygų aprašą. |
|  | 7. Galimų pareiškėjų, galutinių naudos gavėjų ir partnerių pasirinkimo pagrindimas.  1.Atkreiptinas dėmesys, kad, jeigu fizinis asmuo yra ūkio subjektas, turėtų būti registruojama de minimis pagalba arba PFSA aiškiai nurodyta, kad pagalba ūkio subjektams neteikiama.  2. Pagal pasirinktą finansavimo schemą LAAIF (Lietuvos aplinkos apsaugos investicijų fondas) gautų projekto finansavimo lėšas ir jas skirtų projektams įgyvendinti (katilams įsigyti) galutiniams naudos gavėjams. Pažymėtina, kad faktiškai tokia finansavimo schema turi visuotinės dotacijos schemos požymių. Pažymėtina, jog remiantis 2014 m. Lietuvos Respublikos Vyriausybės nutarimo Nr. 528 2.61. p. apibrėžta, jog visuotinė dotacija – tai dalies veiksmų programos įgyvendinimo būdas – finansavimo lėšos, kurias, įgyvendinus reglamento (ES) Nr. 1303/2013  123 straipsnio 7 dalyje nustatytas sąlygas, ministerija ar vadovaujančioji institucija, kai veiksmų programos techninės paramos prioriteto priemonės įgyvendinamos visuotinės dotacijos būdu, skiria įgyvendinančiajai institucijai, o ši jas skiria projektams įgyvendinti. Atkreipiame dėmesį, jog remiantis 2013 m. gruodžio 17 d. Europos Parlamento ir Tarybos reglamento Nr. 1303/2013 123 straipsnio 7 p. valstybė narė arba vadovaujančioji institucija gali dalies veiksmų programos valdymą patikėti tarpinei institucijai pagal rašytinį valstybės narės arba vadovaujančiosios institucijos ir tarpinės institucijos susitarimą (visuotinė dotacija). Tarpinė institucija turi pateikti garantijas dėl savo mokumo ir kompetencijos atitinkamoje srityje ir jos administracinio bei finansų valdymo gebėjimų. Pažymėtina, jog vadovaujančioji institucija šiuo metu nėra įtraukusi LAAIF į valdymo ir kontrolės sistemos dalyvių aprašymą, nėra atlikta institucijos akreditacija, pakeistas Lietuvos Respublikos Vyriausybės nutarimas Nr. 528, todėl manytume, jog pasirinktą finansavimo schemos modelį reikėtų suderinti su vadovaujančiąja institucija ir gauti pritarimą. Pažymėtina, jog LAAIF negali būti laikytinas galutiniu naudos gavėju, nes jis skirs gautus pinigus konkrečių katilų įsigijimo projektų kofinansavimui, o paties LAAIF veiklos finansavimo tinkamumas turi būti išnagrinėtas atsižvelgiant į teisinius valstybės pagalbos reikalavimų apribojimus. | **Į pastabą numatoma atsižvelgti vėlesniuose priemonės rengimo etapuose.**  1. Į pastabą bus atsižvelgta rengiant projektų finansavimo sąlygų aprašą.  2. Visuotinės dotacijos taikyti nenumatoma, nes tokiu atveju projektų vykdytojais turėtų tapti namų ūkiai, o tai nėra įmanoma. |
|  | 12. Galimų rizikų vertinimas.  Neaiški priemonės įgyvendinimo schema ir tęstinumas. Rizikų valdymo priemonės nėra aiškios ir pagrįstos. Atkreiptinas dėmesys, kad panašių priemonių 2007-2013 m. laikotarpyje nebuvo įgyvendinta. | **Į pastabą numatoma atsižvelgti vėlesniuose priemonės rengimo etapuose.**  Rengiant priemonės įgyvendinimo planą aptartos pagrindinės bendro pobūdžio rizikos. Priemonės įgyvendinimo schema ir tęstinumas bus detaliau aprašyti projektų finansavimo sąlygų apraše. |
|  | 17. Projektų atrankos būdo pagrįstumas.  1.Neaiški priemonės specifika ir įgyvendinimo schema. Neaišku, ar pagal priemonę planuojama finansuoti, tik keičiant biomasę naudojančius individualius katilus. Jei taip, kaip jie bus identifikuojami, kad tai tik biomasę naudojantis katilas.  2. Trūksta kriterijų, kaip bus atrenkami katilai keitimui. Neaišku, kokie katilai bus keičiami (pagal senumą, galingumą ar kt. kriterijus). | **Į pastabą numatoma atsižvelgti vėlesniuose priemonės rengimo etapuose.**  Detalūs priemonės įgyvendinimo aspektai bus pateikti projektų finansavimo sąlygų apraše. |
| **LR ūkio ministerijos 2017 m. gegužės 10 d. raštas Nr. (18.6-51)-3-1966** | | |
|  | 6. Priemonės įgyvendinimo stebėsenos rodikliai.  Ūkio ministerija, atsakydama į Energetikos ministerijos 2017 m. gegužės 4 d. raštą Nr. (18.1-17)3-910, teikia pasiūlymą apsvarstyti stebėsenos bendrojo produkto rodiklio P.B. 230 „Papildomi atsinaujinančių išteklių energijos gamybos pajėgumai“ nustatymą priemonėse Nr. 04.3.2-LVPA-V-111 „Katilinių keitimas namų ūkiuose“ ir Nr. 04.1.1-LVPA-K-112 „Biokurą naudojančių šilumos gamybos įrengimų keitimas“. Šis stebėsenos rodiklis prisidėtų prie priemonių tikslų, kadangi skaičiuotų siektiną priemonių rezultatą – atsinaujinančių energijos išteklių padidėjimą. | **Neatsižvelgta.**  Įgyvendinant priemonę bus siekiama didinti energijos vartojimo efektyvumą, o ne skatinti didesnį atsinaujinančių energijos išteklių naudojimą. Taip pat, šis rodiklis nėra priskirtas veiksmų programos 4.3.2 konkrečiam uždaviniui „Padidinti energijos vartojimo efektyvumą šilumos tiekimo srityje ir namų ūkiuose“. |
| **LR aplinkos ministerijos Aplinkos projektų valdymo agentūros 2017 m. gegužės 18 d. raštas Nr.**  **(29-2-7)-APVA-1097** | | |
|  | 7. Galimų pareiškėjų, galutinių naudos gavėjų ir partnerių pasirinkimo pagrindimas.  1. Atsižvelgdami į tai, kad 2014-2020 metų Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindimo 7 p. nurodoma, jog Lietuvos aplinkos apsaugos investicijų fondas po numatomos reorganizacijos bus prijungtas prie Lietuvos Respublikos aplinkos ministerijos Aplinkos projektų valdymo agentūros, ir siekdami išvengti papildomo 2014–2020 m. Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano keitimo po reorganizacijos, siūlome Projekte neminėti konkretaus biudžetinės įstaigos pavadinimo. Siūlome Projekto 1.1 p. išdėstyto I skyriaus aštuntojo skirsnio 1.4 p. išdėstyti taip:  „1.4. Galimas pareiškėjas: biudžetinė įstaiga.“ | **Neatsižvelgta.**  Vadovaujantis PAFT 35 punktu, projektas įtraukiamas į valstybės projektų sąrašą, jei strateginio planavimo dokumente nustatytas projekto vykdytojas ir jam pavestos įgyvendinti veiklos sritys (kurios atitinka projekto tikslą) arba strateginio planavimo dokumente nurodomas planuojamas įgyvendinti projektas, projekto vykdytojas ir jam numatytos projekto veiklos. Taigi projekto vykdytojas privalo būti nurodytas, siekiant projektą įtraukti į valstybės projektų sąrašą. |
|  | 6. Priemonės įgyvendinimo stebėsenos rodikliai.  Atsižvelgiant į tai, kad iki stebėsenos rodiklių „Energijos suvartojimas namų ūkiuose (neprijungtuose prie centralizuotų šilumos tinklų)“ ir „Namų ūkiai, kuriuose padidintas atsinaujinančių išteklių energijos naudojimo efektyvumas“ tarpinės reikšmės fiksavimo momento (2018 m. gruodžio 31 d.) likus apie 1,5 m. nėra parengtas minėtų stebėsenos rodiklių skaičiavimo aprašas, projektų finansavimo sąlygų aprašas ir nepatvirtintas projektų sąrašas, taip pat atkreipiant dėmesį į tai, kad pagal priemonę įgyvendintinas projektas nėra tipinis, kadangi su projekto vykdytoju pasirašius projekto finansavimo ir administravimo sutartį turės būti parengta reikiama dokumentacija, būtina siekiant paskirstyti finansavimą atskiriems namų ūkiams), taip pat atsižvelgiant į planuojamą didelį namų ūkių kiekį, namų ūkių šildymo sezoniškumą bei į numatomą galimo pareiškėjo Lietuvos aplinkos apsaugos investicijų fondo reorganizaciją, manytina, kad Projekte nustatytos tarpinės stebėsenos rodiklių „Energijos suvartojimas namų ūkiuose (neprijungtuose prie centralizuotų šilumos tinklų)“ ir „Namų ūkiai, kuriuose padidintas atsinaujinančių išteklių energijos naudojimo efektyvumas“ reikšmės yra itin rizikingos. Siūlome atsisakyti Projekto 1.1 p. išdėstyto I skyriaus aštuntojo skirsnio 6 p. nurodytų tarpinių stebėsenos rodiklių „Energijos suvartojimas namų ūkiuose (neprijungtuose prie centralizuotų šilumos tinklų)“ ir „Namų ūkiai, kuriuose padidintas atsinaujinančių išteklių energijos naudojimo efektyvumas“ reikšmių 2018 m. gruodžio 31 d. | **Atsižvelgta.**  Įvertinus LAAIF (žr. 10 punktą) ir APVA raštuose pateiktus argumentus, rodiklio P.S.317 „Namų ūkiai, kuriuose padidintas atsinaujinančių išteklių energijos naudojimo efektyvumas“ tarpinė 2018 m. reikšmė sumažinta nuo 2250 iki 500. |
|  | 6. Priemonės įgyvendinimo stebėsenos rodikliai.  Pagal galiojantį ir Projekte numatytą teisinį reglamentavimą nėra aišku, kaip turi būti skaičiuojamos rodiklių „Energijos suvartojimas namų ūkiuose (neprijungtuose prie centralizuotų šilumos tinklų)“ ir „Namų ūkiai, kuriuose padidintas atsinaujinančių išteklių energijos naudojimo efektyvumas“ pasiekimo reikšmės, todėl siūlome papildyti Projekto 2 p. keičiamą 2014–2020 m. Europos Sąjungos fondų investicijų veiksmų programos nacionalinių stebėsenos rodiklių skaičiavimo aprašą ir jame numatyti minėtų rodiklių skaičiavimo metodiką. | **Neatsižvelgta.**  PIP numatyti rodiklių skaičiavimo būdai bei duomenų šaltiniai patvirtinti 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo apraše, patvirtintame 2014.12.30. LR finansų ministro įsakymu Nr. 1K-499. |
| **Lietuvos aplinkos apsaugos investicijų fondo 2017 m. gegužės 18 d. raštas Nr. (LAAIF)-S-458** | | |
|  | 6. Priemonės įgyvendinimo stebėsenos rodikliai.  LAAIF nuomone, Projekto Aštunto skirsnio veiksmų programos prioriteto įgyvendinimo priemonės Nr. 04.3.2-LVP A-V-111 „Katilų keitimas namų ūkiuose“ 6 punkte „Priemonės įgyvendinimo stebėsenos rodikliai“ yra neaiškios priemonės įgyvendinimo stebėsenos rodiklio R.S.319 „Energijos suvartojimas namų ūkiuose (neprijungtuose prie centralizuotų šilumo tinklų)“ reikšmės. Vieno gyvenamojo namo šildymui iš viso per metus vidutiniškai reikia 1,43 tne kuro (skaičiuojant, kad metinis 120 m2 ploto namo šilumos poreikis yra 17 MW), tokiu atveju sutaupymas negali būti vienam namų ūkiui 20,74 tne. LAAIF siūlo tikslinti priemonės įgyvendinimo stebėsenos rodiklio R.S.319 reikšmes. | **Neatsižvelgta.**  Šio rodiklio reikšmė skaičiuojama pagal metinio kuro ir energijos statistinio tyrimo metodiką, patvirtintą Lietuvos statistikos departamento generalinio direktoriaus.Rodiklis apima ne tik projekte dalyvausiančius namų ūkius, bet visus Lietuvoje esančius namų ūkius, kurie šildymui naudoja malkas ir kurui skirtas medienos atliekas (biokurą). Rodiklio pokyčiui turės įtakos ne tik šios priemonės įgyvendinimas, bet ir kiti veiksniai. Vertinant priemonės indėlį į šio rodiklio pokytį planuota, kad vienas namų ūkis kasmet sutaupys apie 2 tne energijos. |
|  | 6. Priemonės įgyvendinimo stebėsenos rodikliai.  Projekto Aštunto skirsnio veiksmų programos prioriteto įgyvendinimo priemonės Nr. 04.3.2-LVP A-V-111 „Katilų keitimas namų ūkiuose“ 6 punkte „Priemonės įgyvendinimo stebėsenos rodikliai“ priemonės įgyvendinimo stebėsenos rodiklio P.S.317 „Namų ūkiai, kuriuose padidintas atsinaujinančių išteklių energijos naudojimo efektyvumas“ tarpinė 2018 m. gruodžio 31 d. rodiklio reikšmė yra per daug ambicinga ir neįgyvendinama. LAAIF siūlo tarpinę rodiklio reikšmę sumažinti ir skaičiuoti ne 2018, o 2019 ar 2020 metais. | **Atsižvelgta iš dalies.**  Įvertinus LAAIF ir APVA (žr. 7 punktą) raštuose pateiktus argumentus, rodiklio P.S.317 „Namų ūkiai, kuriuose padidintas atsinaujinančių išteklių energijos naudojimo efektyvumas“ tarpinė 2018 m. reikšmė sumažinta nuo 2250 iki 500.  2019 m. ar 2020 m. tarpinės reikšmės PIP nebus numatomos, kadangi vadovaujantis PIP forma, patvirtinta LR finansų ministro 2014 m. birželio 27 d. Nr. įsakymu Nr. 1K-199, stebėsenos rodiklių tarpinės reikšmės skaičiuojamos tik 2018 metais. |
|  | Siūlome 2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVP A-V-111 „Katilų keitimas namų ūkiuose“ pagrindime neminėti saulės kolektorių galimos katilų keitimo technologijos, nes saulės kolektoriai neužtikrins reikiamos šilumos energijos gamybos šaltuoju metų laiku. | **Atsižvelgta.**  Efektyvesnių technologijų sąvoka nedetalizuojama PIP‘e ir PIP pagrindime. Tai numatoma padaryti vėlesniame priemonės rengimo etape - rengiant projektų finansavimo sąlygų aprašą. |
|  | 23. Priemonei skiriamo finansavimo sumos pagrindimas.  Tikslinga 2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindime numatyti konkretų kompensuojamos dalies dydį procentais, kitu atveju nebus aišku, koks paramos intensyvumas galės būti taikomas, ar priemonė bus pakankamai patraukli galutiniams naudos gavėjams, kad būtų pasiekti planuojami rodikliai, arba nurodyti, kokiame dokumente jis bus nustatytas ir diferencijuotas priklausomai nuo diegiamų technologijų. | **Į pastabą numatoma atsižvelgti vėlesniuose priemonės rengimo etapuose.**  Į pastabą bus atsižvelgta rengiant projektų finansavimo sąlygų aprašą. |
|  | 8. Supaprastintas išlaidų apmokėjimas.  2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindime prie Supaprastinto išlaidų apmokėjimo būtina nurodyti, kad keičiant neefektyviai biomasę naudojančius individualius katilus į efektyvesnes technologijas, naudojančias atsinaujinančių išteklių energiją, taikant fiksuotus įkainius bus apmokamos išlaidos skirtos tiesiogiai projekto veikloms įgyvendinti, kitu atveju, bus per daug sudėtinga priemonės įgyvendinimo schema, dėl ko taps nepatraukli ir nebus užtikrinta jos įgyvendinimo sparta. Atitinkamai iš 2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindimo 8 eilutės brauktinas teiginys „Kitoms priemonės įgyvendinimo metu patiriamoms išlaidoms supaprastinimo taikyti nenumatoma“. | **Neatsižvelgta**.  Nėra tikslinga taikyti fiksuotuosius įkainius kompensuojant veiklų įgyvendinimo išlaidas fiziniams asmenims, kadangi jie pareiškėjui (LAAIF‘ui) turės pateikti visus veiklų įgyvendinimą ir išlaidų patyrimą pagrindžiančius dokumentus, todėl supaprastinimų taikymas neprisidėtų prie administracinės naštos mažinimo. |
|  | 12. Galimų rizikų vertinimas.  2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindimo Galimų rizikų vertinime kaip didžiausia rizika turėtų būti nurodyta žmogiškųjų išteklių pakankamumas. Taip pat reikėtų konkrečiai nurodyti, kaip rizika būtų valdoma. LAAIF turima patirtis rodo, kad nepakankamas darbuotojų skaičius yra esminis veiksnys, lemiantis tokios priemonės įgyvendinimo sėkmę, Atkreiptinas dėmesys, kad šioje priemonėje bus daug galutinių naudos gavėjų, neturinčių patirties projektų administravime. Todėl priemonės įgyvendinimo sėkmė tiesiogiai priklausys nuo skirtų šiam tikslui žmogiškųjų išteklių. | **Atsižvelgta.**  Papildytas PIP pagrindimo 12 punktas. Rizikos tikimybė padidinta iš mažos į vidutinę ir šios rizikos valdymo priemonė patikslinta, nurodant, kad siekiant užtikrinti būtinus žmogiškuosius ir (ar) techninius bei kitus išteklius, projekto administravimui bus numatytos netiesioginės išlaidos. |
|  | 23. Priemonei skiriamo finansavimo sumos pagrindimas.  2014-2020 m. Europos Sąjungos fondų investicijų veiksmų programos prioritetų įgyvendinimo priemonės Nr. 04.3.2-LVPA-V-111 „Katilų keitimas namų ūkiuose“ pagrindimo Priemonės finansavimo šaltinių dalyje reikėtų aiškiau apibrėžti, kad išlaidos biokuro katilų keitimui naujais yra skaičiuojamos biokuro granuliniams katilams su automatizuotu kuro padavimu (kieto kuro biokuro katilų įsigijimo išlaidos yra gerokai mažesnės). LAAIF skaičiavimais, vienam fiziniam asmeniui įsidiegus 25 kW granulinį biokuro katilą skiriama finansavimo lėšų suma, esant 30 proc. paramos intensyvumui, vidutiniškai sudarytų 1300 Eur, todėl priklausomai nuo galutinių naudos gavėjų diegiamų technologijų, paremtų idividualių namų ūkių skaičius gali būti didesnis nei 9000. | **Atsižvelgta.**  Papildytas PIP pagrindimo 23 punktas jame nurodant, kad skaičiuojant priemonei skiriamo finansavimo dydį, buvo vertinami biokuro granulinių katilų su automatizuotu kuro padavimu įkainiai. Ši aplinkybė neapribos kitų technologijų finansavimo galimybių projekto įgyvendinimo metu, t. y. bus finansuojamos ne tik minėtų katilų įsigijimo ir diegimo išlaidos, bet ir kitų technologijų analogiškos išlaidos. |
|  | Pagal Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau - Projektų administravimo ir finansavimo taisyklės), siekiant įgyvendinti projekto veiklas, projekto vykdytojas - LAAIF, kuris yra perkančioji organizacija pagal Lietuvos Respublikos viešųjų pirkimų įstatymo reikalavimus, turės vykdyti pirkimo procedūras. Nesant numatytų Projektų administravimo ir finansavimo taisyklėse išimčių dėl pirkimų pagal priemonę „Katilų keitimas namų ūkiuose“, projekto įgyvendinimas pagal kiekvieno individualaus namų ūkio efektyvesnių technologijų poreikį yra praktiškai neįmanomas. Todėl yra būtinas aiškus reglamentavimas dėl projekto pirkimų procedūrų vykdymo, apskaitos tvarkymo, nuosavybės teisių, atsakomybių galutinių naudos gavėjų (fizinių asmenų) atžvilgiu. | **Neatsižvelgta.**  Planuojama, kad įgyvendinant priemonę efektyvesnius biokuro katilus ar kitus technologijų įrenginius pirktų patys fiziniai asmenys, t. y. galutiniai naudos gavėjai. LAAIF neturi sąlygų sandėliuoti nupirktą įrangą, be to, kiekvieno galutinio naudos gavėjo poreikiai yra individualūs ir perkamų katilų charakteristikos atskirais atvejais skiriasi, todėl bendras katilų pirkimas negalėtų būti atliktas. PAFT nedraudžia fiziniams asmenims patiems įsigyti reikiamą įrangą. |
| **04.1.1-LVPA-K-112 „BIOKURĄ NAUDOJANČIŲ ŠILUMOS GAMYBOS ĮRENGINIŲ KEITIMAS“** | | |
| **Viešosios įstaigos Lietuvos verslo paramos agentūros 2017 m. gegužės 18 d. raštas Nr. R4-2736(15.1.6)** | | |
|  | 6. Priemonės įgyvendinimo stebėsenos rodikliai.  Neaišku kaip nustatyta Priemonės Nr. 04.1.1-LVPA-K-112 „Biokurą naudojančių šilumos gamybos įrenginių keitimas“ įgyvendinimo stebėsenos rodiklio P.N.111 „Pakeistų (naujai įrengtų) biokuro įrenginių vardinė (nominali) šiluminė galia“ reikšmė. Negalima įvertinti ar ji reali. | **Paaiškinimas.**  Reikšmė nustatyta įvertinus anksčiau įgyvendintus projektus bei priemonei skirtus finansavimo šaltinius. Nustatyta, kad už suplanuotas lėšas būtų galima įrengti 28-48 MW galią sudarančių biokuro katilų. Keletas pavyzdžių:   * UAB „Anykščių šiluma“, 2015 m. projektas: 4 MW biokuro katilas + 1 MW ekonomaizeris, kaina 2,52 mln. Eur; * UAB „Litesko“ Marijampoles katilines projektas: 10 MW biokuro katilas + 2,4 MW ekonomaizeris, kaina 3,64 mln. Eur; * UAB „Šalčininkų šilumos tinklai“, 2015 m. projektas: 5 MW katilas + 1.25 MW ekonomaizeris, kaina 1,973 mln. Eur. * Atsižvelgiant į pateiktus duomenis priimama, kad siektina rodiklio P.N.111 reikšmė yra 35 MW. |
| **Lietuvos Respublikos ūkio ministerijos 2017 m. balandžio 10 d. raštas Nr. 3-1966** | | |
|  | 6. Priemonės įgyvendinimo stebėsenos rodikliai.  Siūloma apsvarstyti stebėsenos bendrojo produkto rodiklio P.B. 230 „Papildomi atsinaujinančių išteklių energijos gamybos pajėgumai“ nustatymą priemonėse. | **Neatsižvelgta.**  Kadangi Priemonė Nr. 04.1.1-LVPA-K-112 padės išlaikyti (o ne sukurs naujus pajėgumus) atsinaujinančių išteklių energijos dalį centralizuotai tiekiamos šilumos kuro balanse bei išlaikyti veiksmų programoje numatytą rezultatą, t. y. iki 2020 m. padidinti ir išlaikyti atsinaujinančių išteklių energijos dalį bendrame galutiniame energijos suvartojime ne mažiau kaip 23 proc., rodiklio P.B. 230 įtraukti negalime. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**